Protivostojanije

Protivostojanije (originaltittel: Противостояние) er en sovjetisk miniserie fra 1985, regissert av Semjon Aranovitsj.

Handling 
To parallelle historie-linjer utspiller seg i filmen. Den ene historien finner sted på slutten av 1970-tallet i Sovjetunionen. Den andre historien foregår under «den store patriotiske krigen» på territoriet til Polen og Nazi-Tyskland. Et oppstykket menneske-lik blir oppdaget i buskene i nærheten av en vei som fører til en flyplass i Nardyn. Politi-betjent Vladislav Nikolaevich Kostenko kommer fra Moskva for å etterforske denne uvanlige og makabre forbrytelsen.

Snart blir drosje-sjåføren Grigoriy Milinko knyttet til drapet. Men takket være etterforskningen av politi-betjent Kardava, viser det seg at den virkelige Grigoriy Milinko, soldat i Den røde armé, ble drept og partert i området Wrocław i 1945. Fingeravtrykk funnet i Nardyn blir sendt til Øst-Tyskland, og i Berlin blir det oppdaget informasjon om den virkelige skyldige. Dette viser seg å være Nikolai Ivanovich Krotov, en forræder som sommeren 1941 hoppet av til tysk side under krigen. Han arbeider som provokatør, og på grunn av ham blir en stor gruppe sovjetiske krigsfanger som har forsøkt å organisere en hemmelig motstandsbevegelse i en tysk konsentrasjonsleir skutt.

Krotov får deretter opplæring av Abwehr, og deretter sendt til Sovjetunionen for å drive rekognosering og sabotasje. I 1945 dreper han en sovjetisk offiser, Grigoriy Milinko, og stjeler dokumentene og militær-uniformen hans. Krotov går deretter inn i den røde armes rekker, og reiser til de nordlige delene av Sovjet - hvor han finner seg arbeid som drosje-sjåfør. Årene går. Krotov, vel vitende om at han før eller senere kommer til å bli avslørt, forbereder seg på å stikke av til Vesten - før det er for seint. Men forræderen har som mål å ikke stikke av tomhendt, men ta med seg mest mulig gull. Krotov finner snart en med-skyldig, Anna Petrova.

Senere dreper de en viss Michael Gonchakov, men mislykkes med å få tak i en enorm gull-klump som tilhører ham. Etter å ha oppdaget at Petrova er gravid, nøler ikke Krotov med å drepe og partere sin tidligere elskerinne. Så, med hjelp fra slektninger i Smolensk, raner forræderen en smykke-butikk. Men politiet er nå på sporet av forræderen og morderen. Under flukten tar Krotov et gissel, og forsøker å kapre et fly.

Skuespillere 
 Oleg Basilashvili som Vladislav Nikolaevich Kostenko
 Andrei Boltnev som Nikolai Ivanovich Krotov
 Yury Kuznetsov som Alexey Ivanovich Zhukov.
 Murman Jinoria som Revaz Kardava
 Natalya Sayko som Anna Kuzminichna Petrova
 Viktor Gogolev som George Kozel Sr.
 Vladimir Parmenov som Zagibalov
 Elvira Druzhinina som Zagibalova
 Aleksandr Kazakov som Spiridon Kalinovich Deryabin
 Olga Semyonova som Kira Koroleva, en journalist
 Aleksandr Filippenko som Roman Kirillovich Zhuravlev
 Vera Bykov-Pizhel som Diana Savelevna Zhuravleva
 Olga Samoshina som Dora Sergeevna Kobozeva
 Valeriy Filonov som Grigoriev
 Alya Nikulina som Grigorievs kone.
 Oleg Palmov som Sakov, en venn av Grigoriev
 Yelizaveta Nikishchikhina som Shchukina
 Stanislav Sadalsky som Gennady Zipkin
 Talgat Nigmatulin som Urazbaev
 Galina Makarova som Claudia Egorovna Efremova
 Kote Makharadze som Sergo Suhishvili
 Sergey Bekhterev som Alex Kirillovich Lvov
 Vladimir Golovin som Ernest Vasilievich Lebedev
 Vytautas Paukste som Paul Keller
 Alexey Buldakov som direktør for et drosje-selskap
 Andrey Smolyakov som den virkelige l Grigoriy Milinko, drept av Krotov

Referanser

Eksterne lenker 

Sovjetiske filmer
Filmer fra 1985